Ayamtim yε adeε a εnyε na wᴐ nnipa abrabᴐ mu koraa. Nnipa pii taa nya ayamtim berε ano berε ano, ne titire sε aduane a wᴐtaa di anaa sεdeε wᴐsi didi no sesa a. Nanso ayamtim a aba onipa bi so atenaseε na ayε sε yadeε koankorᴐ no kyerε sε, akwaa no ahodoᴐ a εboa yam aduane a yεdie no ma no yε adwuma no nyε adwuma sεdeε anka εsε sε εyε.
Deε εma ayamtim ba nnipa soᴐ no nyε pε, εyε ankorε ankorε, na obi deε da nso firi ᴐfoforᴐ ho. Ɛbinom wᴐ hᴐ a, sε wᴐdi aduane a nhoma nhoma a εwᴐ mu no wᴐ fam a, εma wɔnya ayamtim anaa εma ayamtim yε kεse koraa wɔ wɔn so.
Ɛbinom nso wᴐ hᴐ a sε wᴐdi aduane a wᴐn yafunu mpε anaa εnyε mma wᴐn yafunu a, εma wᴐnya ayamtim anaa εma wᴐn ayamtim yε kεse. Sε saa nnipa yinom hunu deε εde ayamtim no ba a, εbεboa ama wɔahunu nnuane a εsε sε wᴐtwe wᴐn ho firi ho.
Nnuane nnan a ԑbԑtumi de ayamtim aba na ԑdidi soɔ yi.
Nnuane a wɔde nufosuo ayԑ anaa nufosuo ka ho nyԑ na koraa wɔ gyaade ahodoɔ a ԑwɔ wiase yi mu mu, nanso sԑ obi di nnuane a wɔde nufosuo ayԑ anaa nufosuo ka ho pii a, ԑtumi de ayamtim ba ne so.
Nufosuo ho nnuane binom te sԑ yogɔto, kyiisi, the nufosuo no ankasa wɔ nnuanennuro ahodoɔ pii a ԑho hia ma nipadua no, nanso sԑdeԑ wɔn su teԑ no, nhoma nhoma nni mu ԑfiri sԑ wɔnyԑ nnuane a wɔfiri aduadeԑ mu.
Nufosua ho nnuane no bi wɔ hɔ a, wɔde ayamtim mu haw ba ԑfiri sԑ sradeԑ a ԑwɔ mu no dɔɔso, ԑnna nhoma nhoma a ԑwɔ mu no wɔ fam pa ara.
Nnuane a ԑsɔ na amaman wɔ mu a wɔapɔre ho yԑ nnuane a wɔayi wɔn mu nnuanennuro no ne nnepa no afiri mu berԑ a na wɔreyԑ ho adwuma no, na ne saa nti ahoɔden a ԑwɔ mu no nte sԑ deԑ na ԑteԑ kane no. Nnuane a ԑsɔ a amaman wɔ mu a wɔayi ԑmu nnuanennuro no afiri mu no bi ne nnuaba a wɔapɔre ho.
Sԑ wɔpɔre nnuaba ho a, wɔtwe ԑmu nnepa no ne deԑ ԑboa nipadua no firi mu. Saa nnuaba yi kita nnuanennuro ne ahoɔdennuro ahodoɔ  binom a wɔhwere berԑ a wɔrepɔre ho no, enti sԑ wohwԑ nnuane bi saa ho a, nneԑma titire a wɔde yԑeԑ a wɔatwerԑ agu ho no bi ne “esam a ahoɔden ahyԑ mu ma”, nanso saa aduane no ahwere n’ahoɔden nyinaa dada.
Sԑ wode bԑdi nnuaba a wɔpɔre ho nnuane deԑ, fa di nnuane a wɔmpɔree ne nnuaba ho na wɔde aduaba mu no biribiara ayԑ a wɔanyi ebi amfiri mu bi te sԑ paanoo a nnuaba no biribiara wɔ mu, biskati ne nnuane ahodoɔ binom a ԑtete saa.
Sԑdeԑ nnuane a ԑmfiri aduadeԑ mu nyinaa nni nhoma nhoma no, saa ara na ԑnam mono nso teԑ. Nnuane mu nhoma nhoma yԑ adeԑ baako a ԑboa ma yafunu no mu nneԑma kɔ sԑdeԑ ԑsԑ sԑ ԑkɔ wɔ ahoɔden mapa mu.
Sԑ obi di nnuane a wɔde ԑnam mono ayԑ pii na sԑ wanni nnuaba, atosodeԑ ne aba a wɔmpɔree ho a, ԑtumi ma no nya ayamtim, na ԑnyԑ mma yԑn apɔmudeԑn mpo.
Nsuo dodoɔ a ԑwɔ wo mu no yԑ adeԑ a ԑdi dwuma kԑseԑ pa ara wɔ akwaa ahodoɔ a ԑboa nane aduade ma no yԑ nnipa ho adwuma no dwumadie mu. Ԑwɔ mu sԑ sԑ wodi aduane a nhoma nhoma wɔ mu a, ԑboa akwaa ahodoɔ a ԑboa nane aduane ma no yԑ nnipa ho adwuma no dwumadie deԑ, nanso sԑ nnipa no nni nsuo pii anaa nsuo a ԑsԑ wɔ ne mu a, ԑmma ayamtim a ԑwɔ ne so no mfiri ne so.
Nsaden yԑ adeԑ a ԑma nnipa hwere nsuo pii ԑsiane sԑ ԑma nsuo pii firi nnipa mu ba abɔnten, na ԑno nti na yԑbԑhwԑ a, sԑ obi nom nsaden pii a ɔdwonsɔ bebree no. Sԑ wodwonsɔ pii a, ԑkyerԑ sԑ nsuo a ԑwɔ wo mu no mu pii reba abɔntene, na ԑno ma onipa mu nsuo we, anaa ԑtwe onipa ho nsuo. Sԑ wo ho nsuo we nso a, wobrԑ wɔ agyanankɔ ho, ԑfiri sԑ, ԑma no yԑ den.
